Masser af biler blokerede for gående på fortovet og delvist cykelstien, da der søndag blev stillet op til flagstangmarked i Musikhusparken.

Annonce

AARHUS: De populære flagstangmarkeder i Musikhusparken har et sideproblem, som arrangøren også er godt træt af: Massevis af ulovlige parkeringer omkring markedet blokerer for ikke alene for fodgængere, men skaber også dårlige oversigtforhold for cyklister og skaber trafikpropper for bilister og tur-busser. Flagstangsmarkederne er privates salg af tøj, ting og sager, honning og marmelader og meget mere. De er et populært indslag i bybilledet hver måned i Aarhus. Søndag formiddag blev der stillet op i Musikhusparken, der skulle vare fra kl. 10-15, og om det var sælgere eller de første købere, der nonchalant smed bilerne hen over fortovet på Frederiks Allé og op over cykelstien skal avisen ikke kunne dømme. Men både her og på den lille brostensbelagte indkørsel til Musikhuset, der går under navnet Thomas Jensens Allé, parkerede folk åbenlyst ulovligt. På Frederiks Allé var fortovet helt blokeret, så borgere med en barnevogn eller rollator ikke ville kunne komme forbi, uden at skulle ud på en trafikeret cykelsti, der også holdt biler delvist oppe på.

Hele Thomas Jensens Allé var fyldt med parkerede biler selv om skilte angiver, at der er parkering forbudt. Det gav problemer for langturs-busserne, der kører ind her.

Placeringen foran Musikhuset er god og synlig, men giver visse udfordringer for trafiikken.

Annonce

Busser generet

På Thomas Jensens Allé var hele højre side kort før markedet åbnede fyldt med parkerede biler, selv om skilte i begge ender af vejen tydeligt viser, der er parkering forbudt. Det gav adgangsproblemer for busser fra Rød Billet, der skulle ind denne vej for at sætte passagerer af og tage nye op. Samtidig blokerede de ulovlige parkeringer for at trafikken kunne glide i begge retninger. Lederen af Flagstangmarkederne, Sara Krogager, er helt opmærksom på problemet og forsøger at løse det ved fortælle sælgerne, at de kan læsse af i den lille gård bag Ridehuset, og at de bagefter skal finde et andet sted at parkere deres biler. Blandt andet sælger markedet p-kort til parkeringskælderen under Scandinavian Center til standeholderne til 50 kr. stykket. - Vi ved jo ikke hvem, det er, der parkerer ulovligt, men når alle er på plads, går vi en runde og siger til alle stadeholderne, at de skal flytte deres biler, hvis de holder på Frederiks Allé eller Thomas Jensenes Boulevard, siger Sara Krogager.

Få meter fra markedet på parkeringspladsen ved Scandinavian Center var der søndag formiddag til gengæld masser af ledige pladser.

Flagstangsmarkeder er en populær aktivitet i Aarhus, hvor private kan sælge ting og sager.

Nå ja, sådan kan man jo også parkere, når der er for langt til parkeringspladsen.

Annonce

Politiet indblandes